– Не трэба, каб кіраўнікі былі падобнымі, кожны павінен быць індывідуальнасцю. Калі назначаюць кіраўніком, ты павінен валодаць талентам, а потым уся работа твая будуецца на прафесіяналізме, вопыце, сувязях. Адступаць нельга. Каб не сорамна было перад мамай, свекрывёй, мужам, сынамі, унучкай… Я б, як кіраўнік, не рэалізавала сябе, калі б не было за маёй спінай моцнага дома, сям’і. у маім метадзе работы – ніколі не выкарыстоўваць ненарматыўную лексіку. Гавару ціха, але мяне чуюць мае падначаленыя. Сарвалася, мае ведаюць, гэта, калі назвала супрацоўніка строга афіцыйна па імю і імю па бацьку. Дзверы майго кабінета адкрыты для людзей не толькі ў часы прыёму, зайсці можна ў любы час для вырашэння неадкладнага пытання.